open-index/open-wikipedia-markdown huggingface dataset:
பகாத்துகள்

கணிதத் தர்க்கத்தில், **பகாத்துகள்கள்** (*Indiscernibles*) என்பவை எந்தவொரு பண்போ அல்லது தொடர்பைக் கொண்டு வரையறுக்கப்பட்ட வாய்ப்பாட்டின் மூலம் வேறுபடுத்த முடியாத உறுப்புகள் ஆகும். வழக்கமாக முதல் வரிசையில் உள்ள வாய்பாடுகள் மட்டுமே எடுத்துக்கொள்ளப்படுகின்றன.

## எடுத்துக்காட்டுகள்
*a*, *b*, மற்றும் *c* ஆகியவை வெவ்வேறானவையாகவும் {*a*, *b*, *c*} என்பது பகாத்துகள்களின் கணமாகவும் இருந்தால் ஒவ்வொரு ஈருறுப்பு வாய்ப்பாடு  \beta  க்கும்:
: [ \beta (a, b) \land \beta (b, a) \land \beta (a, c) \land \beta (c, a) \land \beta (b, c) \land \beta (c, b) ] \lor  [ \lnot \beta (a, b) \land \lnot \beta (b, a) \land \lnot \beta(a, c) \land \lnot \beta (c, a) \land \lnot \beta (b, c) \land \lnot \beta (c, b) ] \,.
என்பது நமக்கு கிட்டும்.

வரலாற்று ரீதியாக, பகாத்துகள்களின் முற்றொருமையானது, கோட்பிரீட் லைப்னிட்சின்  சிந்தனையின் விதிகளில் ஒன்றாகும்.

## சான்றாதாரம்
* 

பகுப்பு:துப்புரவு முடிந்த திருச்சி_மாவட்ட_ஆசிரியர்கள்_தொடங்கிய_கட்டுரைகள்
பகுப்பு:கணிதம்
கருங்கொடி வேலி

**கருங்கொடி வேலி** ஒரு மருத்துவ மூலிகைத் தாவரம் மற்றும் பசுமையான புதர்த் தாவரமாகும். இது தென் ஆப்பிரிக்காவுக்கு பூர்விகமானது. இது பிளம்பேஜினேசியே குடும்பத்திலுள்ள பூக்கும் தாவர இனமாகும். இதன் வேறு பெயா்கள் கருங்கொடிவோ், கறுப்புச்சித்திர மூலம் என்பதாகும். இதனுடைய தாவரவியல் பெயா் ப்ளம்பேகோ காபென்ஸிஸ் ஆகும். இது 3 மீ (10 அடி) அகலத்தில் 6 மீட்டர் (20 அடி) உயரத்திற்கு விரைவாக வளரக் கூடியது.

இது நீலம் பூக்கள் மற்றும் வெள்ளை அல்லது ஆழமான நீல பூக்கள் ஆகியவற்றுடன் வெளிர் நீல நிறத்தில் உள்ளது. இலைகள் ஒரு பளபளப்பான பச்சை நிறமாகவும், 5 செமீ (2 அங்குலம்) நீளமாகவும் வளரும். இவ்வகைத் தாவரங்கள் முழு நிழலிலும் சிறந்த நிழலில் வளரும்.

இதன் வோ்பகுதி கார்ப்பு சுவை கொண்ட மருந்தாகும். பொதுவாக இது உடலை உரமாக்கும். இது பசியினை தூண்டும். உலோகங்களைச் சுத்தம் செய்யவும், தோல் நோய்கள், குட்ட நோய்களுக்கான மருந்துகளில் சோ்க்கப்படும் முக்கிய மூலிகையாகும்.

## மேற்கோள்கள்

பகுப்பு:மூலிகைகள்
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பகுப்பு:தமிழ்நாட்டின் தாவரங்கள்
இந்திய சமுதாய மருத்துவ ஆய்விதழ்

**இந்திய சமுதாய மருத்துவ ஆய்விதழ்** (*Indian Journal of Community Medicine*) இந்திய தடுப்புமருந்து மற்றும் சமூக மருத்துவ சங்கத்தின் சார்பில் மெட்கோ பதிப்பகத்தால் வெளியிடப்படும் திறந்த அணுக்கம் கொண்ட சக மதிப்பாய்வு செய்யப்படும் மருத்துவ ஆய்விதழாகும்.

இந்த இதழில் குடும்ப சுகாதாரப் பாதுகாப்பு, நோய்த்தாக்கம், உயிரியல், பொது சுகாதார நிர்வாகம், சுகாதார பராமரிப்பு மற்றும் விநியோகம், தேசிய சுகாதாரப் பிரச்சினைகள், மருத்துவ மானுடவியல் மற்றும் சமூக மருத்துவம் பற்றிய ஆய்வுக் கட்டுரைகள் வெளியிடப்படுகின்றன.

## ஆய்வுச் சுருக்கம் பட்டியலிடல்
இந்திய சமுதாய மருத்துவ ஆய்விதழில் வெளியாகும் கட்டுரைகளின் சுருக்கம் தொற்றுநோய்கள், சிஏபி ஆய்வுச் சுருக்கம், எபசுகோ (EBSCO), எம்கேர் (EmCare), ஏஎசுஏபி, உலகளாவிய சுகாதாரம், உடல்நலம் மற்றும் ஆரோக்கிய ஆராய்ச்சி மையம், உடல்நல கல்வி மையம், இண்ட்மெட் (IndMed), மெடிண்ட் (MedIND), சேப்டிலிட் (SafetyLit), இசுகோபசு (Scopus) போன்ற ஆய்வுச்சுருக்க தொகுப்பிதழ்களில் வெளியிடப்படுகின்றன.

## மேற்கோள்கள்

## வெளி இணைப்புகள்
* 

பகுப்பு:மருத்துவம்
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
பகுப்பு:ஆய்விதழ்கள்
மன்னார்குடி தொடருந்து நிலையம்

**மன்னார்குடி தொடருந்து சந்திப்பு நிலையம்** (*Mannargudi railway station*, நிலையக் குறியீடு:*MQ*) ஆனது இந்தியாவின், தமிழ்நாடு மாநிலத்தில், திருவாரூர் மாவட்டத்தில், மன்னார்குடி நகரில் உள்ள ஒரு தொடருந்து நிலையமாகும்.

## அமைவிடம்
மன்னார்குடியில் *மன்னை நகரில்* இந்த தொடருந்து நிலையம் அமைந்துள்ளது. இதற்கு அருகில் மன்னார்குடி பேருந்து பணிமனை உள்ளது. மன்னார்குடி தொடருந்து நிலையத்திற்கும் திருச்சி விமான நிலையத்திற்கும் உள்ள தொலைவு 86 கி.மீ ஆகும்.

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100 கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.

அமிர்த பாரத் திட்டத்தின் கீழ் திருச்சிராப்பள்ளி தொடருந்து கோட்டத்தில் 15 நிலையங்கள் தேர்ந்தெடுக்கப்பட்டன,மன்னார்குடி தொடருந்து நிலையத்தை புதுப்பிக்கும் பணிக்கு 4.69 கோடி ரூபாய் ஒதுக்கப்பட்டுள்ளது.

## இணைக்கும் தொடருந்து நிலையங்கள்
சென்னை எழும்பூர், திருப்பதி, ஜோத்பூர் சந்திப்பு, ஜெய்ப்பூர் சந்திப்பு, மானாமதுரை சந்திப்பு, தஞ்சாவூர் சந்திப்பு, திருச்சிராப்பள்ளி சந்திப்பு, மயிலாடுதுறை சந்திப்பு, காரைக்குடி சந்திப்பு, கோயம்புத்தூர் சந்திப்பு, புதுக்கோட்டை சந்திப்பு, விழுப்புரம் சந்திப்பு, திண்டிவனம், மேல்மருவத்தூர், செங்கல்பட்டு போன்றவை ஆகும்.

## முக்கிய தொடருந்துகள்
மன்னார்குடி தொடருந்து நிலையத்தில் நிறுத்தப்படும் சில முக்கியமான தொடருந்துகளின் பட்டியல்:

## மேற்கோள்கள்

பகுப்பு:திருவாரூர் மாவட்டத்திலுள்ள தொடருந்து நிலையங்கள்
பகுப்பு:திருச்சிராப்பள்ளி தொடருந்து கோட்டம்
ஆல்பா செல்

**ஆல்பா செல்கள்** (*Alpha cells*) பொதுவாக **α-செல்கள்** (*α-cells*) கணையத்தின் திட்டுகளில் (islets) உள்ள நாளமில்லா செல்களில் உள்ளன. இவை மனிதனின் கணையத்தின் மூலம் இரத்தத்தில் குளுக்கோஸ் அளவை உயர்த்தும் பெப்டைட் நாளமில்லா சுரப்பு குளுக்கோகனை உருவாக்கும் திட்டு செல்களை 20% வரை உண்டாக்குகின்றன.

## பணிகள்
குளுக்கோஸ் அளவை உயர்த்துவதற்காக, குளுக்கோகன்கள், ஹெபடோசைட்டுகள் (கல்லீரல் செல்கள்) மற்றும் வேறு சில செல்களை (எ.கா. சிறுநீரக செல்கள்) ஏற்பிகளுடன் இணைக்கப் பயன்படுகின்றன. இந்தச் செயலால் கிளைகோஜென் பாஸ்போரிலேஸ் என்ற நொதி துாண்டப்பட்டு ஹெபோடோசைட்டின் உள்ளே  கிளைக்கோசன் குளுக்கோஸாக மாறுகிறது.  இந்த செயல்முறை கிளைக்கோஜன் பகுப்பு என்று அழைக்கப்படுகிறது. வளைவாழ் விலங்குகளில், திட்டுகளின் புறப்பரப்பில் ஆல்ஃபா செல்கள் அமைந்திருக்கின்றன, ஆனால் மனிதர்களில் இக்கட்டமைப்பு பொதுவாக குறைவான ஒழுங்கமைவுடன் காணப்படுவதோடு கணையத்திட்டுகளின் உள்ளே ஆல்பா செல்கள் ஆங்காங்கே காணப்படுகின்றன. ஒரு எலக்ட்ரான் நுண்ணோக்கி மூலம் பார்க்கும்போது, ஆல்பா செல்கள், பெரிய அடர்த்தியான மைய மற்றும் ஒரு சிறிய வெள்ளையான உறையுடன் காணப்படுகின்றன.

## வெளி இணைப்புகள்
* 

## மேற்கோள்கள்

பகுப்பு:அகச்சுரப்பித் தொகுதி
பகுப்பு:உடற்கூற்றியல்
இளங்காகுறிச்சி

**இளங்காகுறிச்சி** (*Elangakurichy*) என்பது இந்தியாவின் தமிழ்நாட்டில் திருச்சிராப்பள்ளி மாவட்டத்தில் உள்ள ஒரு கிராமம் ஆகும். இது வையம்பட்டி, மணப்பாறை மற்றும் துவரங்குறிச்சிக்கு அருகில் அமைந்துள்ளது. இக்கிராமம் தேசிய நெடுஞ்சாலை 45 (NH 45) இல் திருச்சிராப்பள்ளிக்கு தென் மேற்கே 57 கி.மீ. தொலைவிலும்,  திண்டுக்கல்லிற்கு வட கிழக்கில் 53 கி.மீ. தொலைவிலும் உள்ளது. இக்கிராமம் சற்றேறக்குறைய தமிழ்நாட்டின் புவிமையத்தில் அமைந்துள்ளது.

## சொற்பிறப்பு
ஒரு மலையுச்சியின் அழகைக் குறிக்கும் ஒரு தூய தமிழ் வார்த்தையை (இளங்காகுறிச்சி = இளங்கா + குறிச்சி) பெயரிட்டுள்ளதாக நம்பப்படுகிறது. முதல் சொல்லான இளங்கா என்பது அமைப்பு, பாணி, வடிவம், செயலுறு தன்மை ஆகியவற்றில் எளிமை, வளமை, இரசிக்கத்தக்க தன்மை என்று பொருள்படும். இரண்டாவது சொல்லான குறிஞ்சி (குறிச்சி) என்பது 'மலைப்பாங்கான பகுதி' என்று பொருள் தருகிறது.

## புவியியல் அமைப்பு
இளங்காகுறிச்சி 10°29'41"வடக்கு, 78°20'4" கிழக்கு என்ற ஆயத்தில் அமைந்துள்ளது. இது கடல்மட்டத்திலிருந்து சராசரியாக 179 மீட்டர் (564 அடி) ஏற்றத்தில் உள்ளது. இளங்காகுறிச்சி 3.2 சதுர மைல் (8.3 சதுர கிலோமீட்டர்) பரப்பளவினைக் கொண்டுள்ளது. இது புதூர் மலைக்கு அருகில் அதன் தெற்கு எல்லையில் அமைந்துள்ளது. கிராமத்தின் வடக்குப் பகுதியில் ஆசாத் சாலை உள்ளது; கிழக்கு எல்லை காவல்காரப்பட்டி மற்றும் மேற்குப் பகுதி வையம்பட்டி ஆகும். இளங்காகுறிச்சி அயன்-ரெட்டியாபட்டி மற்றும் புதூருக்கு ஒரு தாய் கிராமம் ஆகும். இளங்காகுறிச்சியின் நகரமும் அல்லாத கிராமமும் அல்லாத அல்லது இவ்விரண்டு கலாச்சாரமும் கலந்த சூழலைக் கொண்டிருப்பினும், கிராமத்தின் பெரும்பகுதியானது பண்ணை, காடு ஒரு குளம் மற்றும் மலை ஆகியவற்றால் ஆதிக்கம் செய்யப்படுகிறது.

## மேற்கோள்கள்

பகுப்பு:துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
பகுப்பு:திருச்சிராப்பள்ளி மாவட்டத்திலுள்ள கிராமங்கள்
வில்கின்சன் அணி

நேரியல் இயற்கணிதத்தில், **வில்கின்சன்அணி** (Wilkinson matrices) சமச்சீராகவும் மும்மூலைவிட்ட  அணியாகவும் உள்ளது  எண்- வரிசை  கொண்ட இந்த அணியானது, ஐகென் மதிப்பிற்கு  அருகிலும் அதற்கு  சமமற்றதாகவும்  உள்ளது இந்த அணி   பிரித்தானிய கணித அறிஞர் யேம்சு எச் வில்கின்சன். நினைவாகப்  பெயரிடப்பட்டது.  *N*&#x20;=&#x20;7,என்ற வரிசைக்கு வில்கின்சன் அணி பின்வருமாறு  வழங்கப்படுகிறது
: \begin{bmatrix}
 3 & 1 & 0 & 0 & 0 & 0 & 0 \\
 1 & 2 & 1 & 0 & 0 & 0 & 0 \\
 0 & 1 & 1 & 1 & 0 & 0 & 0 \\
 0 & 0 & 1 & 0 & 1 & 0 & 0 \\
 0 & 0 & 0 & 1 & 1 & 1 & 0 \\
 0 & 0 & 0 & 0 & 1 & 2 & 1 \\
 0 & 0 & 0 & 0 & 0 & 1 & 3 \\
\end{bmatrix}.

வில்கின்சன் அணி அறிவியல் கணினி, எண்ணியல் நேரியல் இயற்கணிதம், குறிகைச் செயலாக்கம் உட்பட பல துறைகளில் பயன்படுகிறது .

## மேற்கோள்கள்

பகுப்பு:அணிகள்
பகுப்பு:நேரியல் இயற்கணிதம்
சமணம் வளர்த்த தமிழ்

**சமணம் வளர்த்த தமிழ்** என்பது சமயக் கருத்துக்களைப் பரப்ப சமணர்கள் தமிழைக் கருவியாக கைக்கொண்டனரென்பதை குறிக்கிறது. கி.பி. இரண்டாம் நூற்றாண்டு முதல் கி.பி. எட்டாம் நூற்றாண்டு  வரையி்ல் தமிழகத்தில் சமண சமயம் சிறந்து விளங்கியது. 
  
## இலக்கியங்கள்

சமணர்கள் புது வகையான இலக்கியங்களையும் அறநூல்களையும் இயற்றினர். சிலப்பதிகாரமும் சீவக சிந்தாமணியும் ஐம்பெரும் காப்பியங்களில் இடம்பெறும் நூல்கள்  இவ்விரு நூல்களும்  இளங்கோ அடிகள். திருத்தக்க தேவரால் இயற்றப்பட்டன.  காவியப் பண்புகளெல்லாம் ஒருங்கே பெற்ற சீவகசிந்தாமணி ஐம்பெரும் காப்பியங்களின் வாிசையில் சிறப்பிடம் பெறுகின்றது.  பிற சமயத்தாரும் இந்நூல்களை பொிதும் பாராட்டுகின்றனர்.  சைவராக கருதப்பெறும் நச்சினார்க்கினியர் உரை எழுதி உள்ளார்.   சமயம் கடந்த காவிய நயம் பெற்ற நூல் என்பதற்கு இதுவே சான்று.  சூளாமணி,  வளையாபதி, யசோதர காவியம், நீலகேசி, உதயணன் கதை, மேரு மந்திரப் புராணம், திருக்கலம்பகம், திருநூற்று அந்தாதி ஆகியனவும் சமணர்கள் இயற்றிய நூல்கள் ஆகும்.

## நீதி நூல்கள்

நாலும் இரண்டும் சொல்லுக்குறுதி என்ற பழமொழி நாலடியாரையும் திருக்குறளையும் உணர்த்தும்.  நான்மணிக் கடிகை பழமொழி ஏலாதி ஆகிய நூல்கள்  சமணர்களால் இயற்றப்பட்டவை.

## இலக்கண நூல்கள்

முதல் தமிழ் இலக்கண நூலான தொல்காப்பியம் இயற்றிய ஆசிாியர் சமணர் என்று கூறும் வழக்கம் உண்டு.  யாப்பெருங்கலம், யாப்பருங்கலக்காாிகை என்ற யாப்பிலக்கண நூல்களும் அவற்றின் உரை நூல்களும் சமணர்களால் எழுதப்பெற்றவை.  நேமிநாதம்  என்ற இலக்கண நூலும் சமணர் இயற்றியதே.  பொருள் இலக்கணத்தை பற்றிய அகப்பொருள் விளக்கம் என்ற நூலும் சமணர்களால் இயற்றப்பட்டதே.

## நிகண்டுகள்
சொற்களின் பொருள்களை அறிய துணைபுாியும் நிகண்டுகளை முதன்முதலில் இயற்றிய பெருமை சமணர்களையே சாரும்.  சூடாமணி நிகண்டை இயற்றிய மண்டல புருடர் சமண முனிவரே.  திவாகரத்தை திவாகரர் என்ற சமண முனிவரும், பிங்கலந்தையை அவருடைய மகன் பிங்கலரும் இயற்றினர்.

## கேசி நூல்கள்
ஐஞ்சிறு காப்பியங்களுள் குண்டலகேசி என்னும் நூலுக்கு எதிராக நீலகேசி என்னும் நூல் சமணர்களால் இயற்றப்பட்டது.

## பிற நூல்கள்
எலி விருத்தம், கிளி விருத்தம், சாந்தி புராணம், நாரதசாிதை, மல்லிநாதர் புராணம் ஆகியன சமண முனிவர்களால் இயற்றப்படடன.  ஸ்ரீபுராணமும், கந்தய சிந்தாமணியும் சமணர் இயற்றிய உரைநடை நூல்களாகும்.

## உசாத்துணை நூல்

பன்முக நோக்கில் தமிழ் இலக்கிய வரலாறு, ஆசிாியர் முனைவர்.கா.வாசுதேவன்

பகுப்பு:சமணத் தமிழ் இலக்கியங்கள்
பகுப்பு:சமணம்
டாக்டர் பாஸ்டஸ் (நாடகம்)

**டாக்டர் பாசுடசு** (*Doctor Faustus*) என்பது இங்கிலாந்து அரசி எலிசபெத் காலத்திய நாடக ஆசிரியரான கிறித்தோபர் மார்லொவ்வால் எழுதபட்ட ஒரு நாடகம் ஆகும். இது டாக்டர் பாசுடசு என்பவருடைய வாழ்க்கை மற்றும் துன்பமயமான மரணம் குறித்தது ஆகும். நாடகத்தின் முதன்மைப் பாத்திரமான பாசுட் என்ற பாத்திரத்திரமானது செருமன் கதைகளை அடிப்படையாகக் கொண்டு புனையபட்டது.  இது 1589 மற்றும் 1592 ஆம் ஆண்டுகளுக்கு இடையில் எழுதப்பட்டு 1592 க்கும் 1593 இடையில் நிகழ்ந்த மார்லோவின் மரணத்திற்கும் இடையில் மேடை ஏற்றபட்டிருக்கலாம். நாடகத்தின் இரண்டு வெவ்வேறு பதிப்புகள் பல ஆண்டுகளுக்குப் பிறகு, இங்கிலாந்தின் முதலாம் ஜேம்சு காலத்தில் வெளியிடப்பட்டன.

## கதை

டாக்டர் பாசுடசு என்பர் கடவுளைவிட அதிகமான சக்தியை பெற வேண்டுமென நினைத்தார். இதில் நரகத்தின் தலைவரான லுசிஃபர் மற்றும் அவருடைய சீடரான மெபிசுடொபிலிசு இருவரும் டாக்டர் பாசுடசு விரும்பும் அனைத்துச் செயல்களுக்கும் உறுதுணையாக இருக்கின்றனர். இதற்கு முன்பே 24 ஆண்டுகளுக்கு லூசிஃபரிடம் டாக்டர் பாசுடசு தனது இரத்தத்தால் ஒப்பந்தத்தில் கையெழுத்திட்டார். கடவுள் இரண்டு தேவதைகளை அதாவது நற்தேவதை மற்றும் தீய தேவதை ஆகிய இருவரையும் டாக்டர் பாசுடசிடம் அனுப்புகிறார். நற்தேவதை 24 ஆண்டுகள் இந்த உலகத்தில் அனைத்து சந்தோசத்தையும் பெறக்கூடிய ஒப்பந்தத்தில் கையெழுத்திடாதே என அறிவுறுத்துகிறது. ஆனால் தீய தேவதை அந்த ஒப்பந்தத்தில் நீ கையெழுத்திடு என தூண்டுகிறது. ஏனெனில் இந்த ஒப்பந்தத்தில் கையெழுத்திட்டால் இந்த உலகத்தில் கடவுளைவிட அதிகமான சக்தியை பெறலாம் என பாசுடசிடம் கூறுகின்றது. இதனால் இவ்வுலகத்தில் 7 கடும் பாவங்களாக கருதக்கூடிய அனைத்தையும் டாக்டர் பாசுடசு 24 ஆண்டுகளில் செய்துவிடுகிறார். இறுதியில் அவருடைய ஆன்மா நகரகத்தின் தலைவரான லூசிஃபர் அனுப்பிய ஒரு குழுவால் இரவு 12 மணிக்கு எடுத்துச் செல்லப்படுகின்றது. இதிலிருந்து மார்லோ, மனிதனின் ஆசை, விருப்பங்கள், தேவைகள் அனைத்திற்கும் ஒரு எல்லை வேண்டும் எனக் கூறுகிறார். இல்லையெனில் மனிதனுடைய வாழ்க்கை பேரழிவில் முடியும் என அறிவுறுத்துகிறார்.

## மேற்கோள்கள்

### பார்வை நூல்
டாக்டர் பாஸ்டஸ்., நூலாசிரியர் : டாக்டர் கே.பாலச்சந்திரன்

பகுப்பு:நாடக நூல்கள்
பகுப்பு:17-ஆம் நூற்றாண்டு நூல்கள்
பகுப்பு:ஆங்கில படைப்புகள்
பகுப்பு:பிரித்தானிய இலக்கியம்
டயாப்சைடு

thumb|டயாப்சைடு
**டயாப்சைடு** (Diopside) என்பது கால்சியம் - மெக்னீசியம் பைராக்சீனை உடைய கனிமமாகும். இதில் சிலிக்கா 55.6%, சுண்ணாம்பு 25.9%, மக்னேசியா 18.5100% என்ற வேதி இயைபினை உடையது. இதன் நிறம் வெண்மை, மஞ்சள், சாம்பல் நிற வெண்மை முதல் இளம்பச்சை நிறங்களிலும் முடிவில் அடர்பச்சை மற்றும் கருப்பினை ஒத்த நிறங்களிலும் காணப்படுகிறது. இது ஒளிபுகும் தன்மையினதாய் நிறமற்று அரிதாக நீல நிறங்களில் காணப்படும். ஒப்படர்த்தி G =3.2-3.38. டயாப்சைடு  பல வகைப்படும். அவை, குரோம் - டயாப்சைடு , ஆலாலைட் , ட்ராவெர்செலைட், வைலன், கானானைட், மான்ஸ்றோட் ஆகும்.
## மேற்காேள்கள்

பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
பகுப்பு:கனிமங்கள்
பிளேயாஸ் ஏரி

பிளேயாஸ் ஏரி இது ஒரு வறன்ட ஏரியாகும் இவை ஐக்கிய அமெரிக்க நாடு, நியு மெக்ஸிக்கோ மற்றும் ஹிடல்கோ நாடுகளில் 1304 மீட்டர் உள்ளன நீண்ட ஏரி வடக்கு , வடகிழக்கு தெற்கு, தென்கிழக்கு வரை பரவியுள்ளது பிளேயாஸ் பள்ளத்தாக்கு, மேற்கில் அனிமாஷ் மலைக்கும் கிழக்கில் சிறிய ஹட்செட் மலைக்கும் இடையில் உள்ளது.

## மேற்கோள்கள்

பகுப்பு:ஏரிகள்
ஆர்ட்வாக்

தென்னாப்பிரிக்காவில் வாழும் **ஆர்ட்வாக்** (*Aardvark*) என்னும் இப்பிராணியை போயா்கள் 'நிலப்பன்றி' என்று அழைப்பாா்கள்.

## உடற்தோற்றம்
மூன்று நாலடி நீளமுள்ள பருத்த உடல். பன்றி போன்ற முகம். இதன் தலை இரண்டடி இருக்கும். இரண்டடி நீளமான வால். வாலால் தட்டி மனிதா்களைக் கூட கீழே தள்ளி விடும் வலிமை கொண்டது. இதன் முக்கிய உணவு கரையான் ஆகும். இதற்கு "எறும்புக் கரடி" என்றும் பெயா் உண்டு. புழு போன்ற நீளமான சிவந்த நாக்கு இதற்கு உண்டு. இது இரவில் மட்டும் தான் வெளிவரும்.  பகலில் தனது வளைகளில் பதுங்கிக் கிடக்கும். இது வேகமாக மண்ணைத் தோண்டும். நான்கு ஐந்து மனிதா்கள் சோ்ந்து தோண்டுவதை விட வேகமாக இது குழி பறிக்குமாம். இது எதிாிகள் நெருங்கி வந்தால் அவற்றின் கண்முன்னே குழி தோண்டி ஒளிந்து கொள்ளும். இதற்கு முக்கிய எதிாி மலைப்பாம்புகள்.

## மேற்கோள்கள்

## வெளியிணைப்புகள்

* 
* IUCN/SSC Afrotheria Specialist Group - Aardvark website

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:விலங்குகள்
பகுப்பு:தென்னாப்பிரிக்காவின் பாலூட்டிகள்
பகுப்பு:ஆப்பிரிக்கப் பாலூட்டிகள்
சையாத்தியா கிளாபரா

**சையாத்தியா கிளாபரா** (*Cyathea glabra*) மரப்பெரணி வகையைச் சார்ந்தது. இது போர்னியோ, மேற்கு ஜாவா, சுமத்திரா மற்றும் மலாய் தீபகற்பப் பகுதிகளைத் தாயகமாகக் கொண்டது.

ஈரப்பதம் நிறைந்த காட்டுப்பகுதிகளில் ஆயிரத்து ஐநூறு மீட்டர் உயரம் வரை வளரக்கூடியது. இதன் தண்டுப்பகுதியானது நேராகவும், 2மீ முதல் 4மீ வரை உயரமுடையதாகவும் காணப்படுகிறது. இப்பெரணியின் இலைகளானது, இரட்டை மற்றும் மூன்று அடுக்கைக் கொண்டதாகவும் 1 முதல் 2 மீ நீளம் கொண்டதாகவும் உள்ளது. தனித்துவமாக அடி இலைகள் வடிவத்தில் குறிப்பிடத்தக்க அளவு குறுக்கமடைந்து காணப்படுகிறது. இலைக்காம்புப் பகுதி கருநிறத்திலும், அடிப்பகுதியில் செதில்கள் கொண்டதாகவும் அமைந்துள்ளது. செதில்கள் அடர் நிறத்தைக் கொண்டு, பளபளப்பாகவும், வெளுத்த ஓரங்களையும், நொறுங்கக்கூடிய விளிம்புகளையும் கொண்டதாக உள்ளன. சோரையானது ஒன்று முதல் மூன்று வரையிலான தொகுதிகளாக வளமான சிற்றிலை நரம்புகளில் உருவாக்கப்படுகின்றன. சோரைகள் உறைகளைப் பெற்றிருக்கவில்லை.

சையத்தியா கிளாபரா சையாத்தியா சைசாண்டியா, சையாத்தியா போடோபில்லா சையாத்தியா சப்டியுபியா ஆகிய பெரணி வகைகளுக்கிடையேயான தொடா்பினைத் தொிந்து கொள்ள மேலும் ஆராய்ச்சிகள் தொடரப்பட வேண்டும் என்று தாவரவியலாளர்கள் லார்ஜ் மற்றும் பிராக்கின்சு (2004)  தெரிவிக்கின்றனர்.

## மேற்கோள்கள்

*Braggins, John E. & Large, Mark F. 2004. *Tree Ferns*. Timber Press, Inc., pp.&nbsp;136–137. 
*The International Plant Names Index: ''Cyathea glabra''

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:மரங்கள்
பகுப்பு:தாவரவியல் பெயருடையக் கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
பாலிஸேட் செல்

வலது|thumb|450x450px|இலையின் உள் அமைப்பு
பாலிஸேட் உயிரணு தாவர செல்களின் இலைகளில் மியுஸோபில் செல்களில் காணப்படுகின்றது. இதற்கு வெளிப்புறம் புறத்தோல் மற்றும் கியுட்டிகிள் அடுக்கு உள்ளது. இதற்கு செங்குத்தாக, இலைகளில் ஸ்பாஞ்சி மிசோபில் செல்கள் உள்ளன. இலைகளில் உள்ள பச்சையருங்கருமணி உயிரணுக்கள் ஒளி ஆற்றலை உறிஞ்சிக் கொள்கின்றன. பாலிஸேட் உயிரணுக்கள் இருவித்திலை 
தாவரங்கள் மற்றும் நிகர நரம்புடைய மோனோகாட் தாவரங்களான ஏரெசி மற்றும் டியியோஸ்கொரொசிகளில் காணப்படுகின்றது.

## அமைப்பு
பாலிஸேட் செல்களில் அதிக எண்ணிக்கையில் குளோரோபிளாஸ்ட் செல்கள் காணப்படுகின்றன. இது இலைகளில் ஒளிச்சோ்க்கைக்கு  பயன்படுகின்றது. இலைகளில் ஒளிச்சோ்க்கை முலம் அதிக அளவில் ஒளிஆற்றல் வேதியாற்றலாக மாற்றப்படுகின்றது. மேலும் கார்போஹைட்ரேட் சேகரமாகின்றது.

மியுஸோபிலில் உள்ள பாலிஸேட் செல்களும் ஸ்பாஞ்சி  செல்களும் ஒளிச்சோ்க்கையில் முக்கியப் பங்கு வகிக்கின்றது. இடைவெளிகளைக் கொண்ட ஒழுங்கற்ற வடிவமுள்ள செல்களாக இருப்பதால் ஒளிச்சோ்க்கையில் வாயுப் பரிமாற்றத்திற்கும் (உதாரணமாக காா்பன்-டை- ஆக்சைடு) உதவுகின்றது.

பாலிஸேட் செல்கள் குளோரன்கைமா செல்களாகும். அதாவது, பாரன்கைமா செல்களில் குளோரோபிளாஸ்ட் காணப்படுகின்றது.

## மேலும் காண்க
* காழ்
* உரியம்

## குறிப்புகள்
Holt Science & Technology "Microorganisms, Fungi, and Plants", Holt, Rinehart and Winston

பகுப்பு:தாவர உயிரணுக்கள்
ஜே. ஜே. பொறியியல் மற்றும் தொழில்நுட்ப கல்லூரி

**ஜே.ஜே. பொறியியல், தொழில்நுட்ப கல்லூரி ** (*JJCET*) என்பது அண்ணா பல்கலைக்கழகத்தின் ஒரு பகுதியாக இருக்கும் திருச்சியில் உள்ள பொறியியல், ஆராய்ச்சி நிறுவனம் ஆகும்.

## அதிகாரிகள்

* தலைவர் - முன்னாள் கல்வி அமைச்சர் பேராசிரியர் கே. பொன்னுசாமி,
* அறிவுரையாளர் - டாக்டர் வி. சண்முகநாதன்,
* அதிபர் - டாக்டர் எஸ். சத்தியமூர்த்தி,
* செயல் இயக்குநர் - டி. சிவசங்கரன்

கல்லூரியில் 8 இளங்கலை, 6 பட்ட படிப்புத் திட்டங்கள் செயல்படுகின்றன.

## துறைகள்
*வானூர்தி பொறியியல்
*கட்டிடப் பொறியியல்
*கணினி அறிவியலும் பொறியியலும்
*மின்னனியல், தகவல் தொடர்பு பொறியியல்
*மின், மின்னனியல் பொறியியல்
*மின்னனியல், கருவியாக்கப் பொறியியல்
*தகவல் தொழில்நுட்பம்
*இயந்திர பொறியியல்
*எம்பிஏ

## மற்ற துறைகள்
முதுநிலை வணிக ஆட்சிமுறை, பாலிடெக்னிக், ஆசிரியர் பயிற்சி நிறுவனம் .

## வரலாறு
ஜனவரி 1995-இல் ஜே.ஜே. பொறியியல் மற்றும் தொழில்நுட்ப கல்லூரி தொடங்கப்பட்டது. டிசம்பர் 1998-இல் முதல் தொகுதி மாணவர்கள் வெளியேறினர்.

## 2002-2006 தொகுதி பட்டமளிப்பு விழா
2002-2006 மாணவர்களின் கூட்டம், அண்ணா பல்கலைக் கழகத்தின் கீழ் முழு பொறியியல் பாடநெறிக்கான முதல் தொகுதி மாணவர்களும், திருச்சி ஜே.ஜே. பொறியியல் மற்றும் தொழில்நுட்ப கல்லூரி வளாகத்தில்  பட்டம் பெற்றனர்

## முன்னாள் மாணவர்கள்
சிவகார்த்திகேயன்-இந்திய திரைப்பட நடிகரும் தொலைக்காட்சி நடிகரும் தரமிகு நகைச்சுவையாளரும் ஆவார்.
சந்தோஷ் நாராயணன்-இந்திய திரைப்பட இசையமைப்பாளரும் தமிழ் திரைப்படத் துறை இசைக்கலைஞரும் ஆவார்.

## மேலும் காண்க
*திருச்சிராப்பள்ளி மாவட்டத்திலுள்ள கல்வி நிலையங்கள்

## மேற்கோள்கள்

## வெளி இணைப்புகள்
*Official website

பகுப்பு:துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
பகுப்பு:அண்ணா பல்கலைக்கழக இணைவுக்கல்லூரிகள்
பகுப்பு:திருச்சிராப்பள்ளி மாவட்டத்திலுள்ள பொறியியல் கல்லூரிகள்
மலைகளின் வகைகள்

**மலைகள்** என்பது புவிப்பரப்பின் மேல் காணப்படும் அதிக உயரமுள்ள ஒரு பெரும் நிலத்தோற்றமாகும்.மலைகளின் சரிவு,உயரம் மற்றும் தோற்றங்களின் அடிப்படையில் வரையறுக்கப்படுகின்றன,மலைகளின் அமைப்பைப் பொறுத்து நான்கு முக்கியப் பிரிவுகளாக பிரிக்கலாம்.அவை
# மடிப்பு மலைகள்
# பிண்ட மலைகள்
# எரிமலைகள்
# எஞ்சிய மலைகள்
## மடிப்பு மலைகள்
புவியின் உள்பகுதியில் பாறையிடுக்குகளில் ஏற்படும் அழுத்தம் மற்றும் கிடை அசைவுகளின் காரணமாக மடிப்பு மலைகள் ஏற்படுகின்றன.பெரும்பாலும் மடிப்பு மலைகளின் பாறைகள் படிவுப் பாறைகளாகும்.இமயமலை,ஆரவல்லீஸ்,ஆல்ப்ஸ்,ராக்கீஸ் முதலியவை மடிப்பு மலைத்தொடராகும்.
thumb

## பிண்ட மலைகள்
இரு தாழ் நிலங்களுக்கு இடையே உள்ள உயரமான ஓர் உயர்நிலப்பகுதியே பிண்ட மலைகள் எனப்படும்.புவியின் மேற்பரப்பில் சில பகுதிகளில் ஏற்படும் இழுவிசையால் நிலத்தில் வெடிப்புகள் ஏற்படுகிறது,.இவ்வெடிப்பே பிளவாகும்.இணையாக அமைந்துள்ள இரு பிளவுகளுக்கு இடையே உள்ள நிலப்பகுதி நிலஅசைவுகளின் காரணமாக உயர்த்தப்படுவதால் பிண்டமலை தோன்றுகிறது.இந்தியாவின் விந்திய மலை,ஐரோப்பாவின் வஜஸ்,பிளாக் ஃபரரஸ்ட் முதலிய மலைகள் பிண்ட மலைகள் ஆகும்.
thumb

## எரிமலைகள்
புவியின் உள்ளே ஆழத்தில் பாறைகள் திரவ நிலையில் கொதித்துக் கொண்டிருக்கும் இதற்கு பாறைக் குழம்பு (லாவா) என்று பெயர்,இப்பாறைக் குழம்பு புவியோட்டின் சிறு துவாரங்கள் அல்லது பிளவுகள் வழியாக மேலே வந்து உறைவதால் இம் மலைகள் தோன்றுகின்றன.ஜப்பானின் புகழ்பெற்ற ஃபியூஜியாமா,இத்தாலியில் வெசுவியஸ்,ஆண்டீஸின் சிம்பராசோ,கோம்படா பாக்ஸி முதலியன எரிமலைகள் ஆகும்.
thumb

## எஞ்சிய மலைகள்
ஆறு,காற்று,பனியாறு போன்ற செயல்களால் சுற்றுப்புறப்பகுதி அரித்துத் தாழ்த்தப்பட்ட பின்னர் தரை மட்டத்திற்கு மேலாக நின்று கொண்டிருக்கும் உயர் நிலப்பரப்பையே எஞ்சிய மலைகள் எனப்படும்.கடினப் பாறையானதால்,அரிக்கப்படாமல் நீடித்து நிற்கின்றன.ஸ்காட்லாந்தின் உயர் நிலங்கள்,ஸ்பெயினின் மத்திய மலைகள்,அமெரிக்க ஜக்கிய நாடுகளின் மேற்கு பீட பூமிகளில் காணப்படும் மலைகள் எஞ்சிய மலைகள ஆகும்.
## மேற்கோள்

                                                                                         .''.

பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:புவியியல்
பகுப்பு:மலைகள்
நரம்பியல் சுய தவிர்ப்பு

thumb|படம் 2. நரம்பியல் சுய-அங்கீகாரத்தை சார்ந்த நரம்பியல் வளர்ச்சியின் வழிமுறைகள். சுயநிர்ணய உரிமை ஐசோனையர் கிளைகள் ஒன்றுடன் ஒன்று இல்லை என்பதோடு நரம்பு மண்டல சுற்று அடிப்படையில் உள்ளது. <br>
நரம்பியல் சுய-தவிர்த்தல், அல்லது தனிமயமான தவிர்த்தல், ஒரு ஒற்றை சோமாவிலிருந்து (மேலும் ஐசோனூரோனல் அல்லது சகோதரி கிளைகள் என அழைக்கப்படும்),  வரும் கிளைகள் (டெண்ட்ரைட்ஸ்மற்றும்ஆக்ஸான் ) ஒன்றை ஒன்று விலகிச் செல்லும். நியூரான்களின் அத்தகைய வாிசை. நரம்பு மண்டலங்களுக்குள்ளான கிளைகள் வளர்ச்சியின் போது நிறுவப்பட்டுள்ளது, இதன் விளைவாக குறைந்த அளவு குறுக்கே கலத்தல் அல்லது ஒன்றுடன் ஒன்று கலத்தல் நடைபெற்று அவை ஒரு பகுதியில் பரவி , நியூரான்களின் பொதுவான நுண்ணுயிரியல் வடிவைத் தருகிறது (படம் 1).

எதிர் பகுதியில், வெவ்வேறு நரம்பணுக்களின் கிளைகள் ஒன்றுடன் ஒன்று சுதந்திரமாகச் கலக்க முடியும். நரம்புகள் "தன்னையே" பிரித்து, "சுயமில்லாத" கிளைகளிலிருந்து,  தங்களைப் பிாிப்பதை தவிர்ப்பதுடன்,. இந்த நரம்பியல் சுய-அங்கீகாரம், தனித்த பார்கோடுகளாக செயல்படும் செல்களின் அங்கீகாரம் மூலக்கூறுகளின் குடும்பங்களின் மூலம் அடையப்படுகிறது, அருகிலுள்ள மற்ற கிளையினரின் பாகுபாடு "சுய" அல்லது "சுயமில்லாதது" என்று அனுமதிக்கிறது.

தற்காப்பு மண்டலங்கள் மறுபடியும் சுயத் தவிர்ப்புமூலம் முற்றிலும் மூடிமறைக்கப்படுகின்றன  அந்த கிளைகள் உள்ளீடு அல்லது வெளியீடு பிரதேசங்களை செயல்பாட்டு ரீதியாக பொருத்தமான முறையில் அடைகின்றன என்று உத்தரவாதம் அளிக்கின்றன.

நரம்பியல் தொடர்புக்கு ஆக்ஸான் டெண்ட்ரான் மற்றும் சினாப்ஸிஸ் ஒருங்கிணைந்த கூட்டம் தேவைப்படுகிறது. எனவே, நரம்பியல் தொடா்பு மற்றும் பிந்தையகரு வளர்ச்சிக்கும் நரம்பணு டைலிங் (ஹெட்டெரோனிஷனோனல் தவிர்த்தல்)  சுய-தவிர்த்தல் அவசியம்.  , நரம்பியல் தொடா்பை வடிவமைப்பதற்கான ஒரு முக்கிய இடைவெளி செயலாக உடன் இணைந்து இவை செயல்படுகிறது.

## மேற்கோள்கள்

பகுப்பு:உயிரணுவியல்
டாக்சோபிளாஸ்மோசிஸ்

thumb|நச்சு  ஊனீர் மிகை
**நச்சு ஊனீர் மிகை** *(Toxoplasmosis)*  என்பது ஒரு ஒட்டுண்ணி நோயாகும். இது *டாக்சோபிளாசுமா கோண்டீ* ஒட்டுண்ணித் தொற்றால் ஏற்படுகிறது. இவ்வகைத் தொற்றுகளால் பலவகை நரம்புளவியல், நடத்தை நிலைமைகள் உருவாகின்றன.  அவ்வபோது  மென் நிணநீர்க்கணுவும் சதைவலியும் கொண்ட மெல்லிய காய்ச்சல் சில வாரங்களுக்கு ஏற்படலாம். 

இந்நோயில் மைய நரம்பு மண்டலம்,கண், இதயம், நுரையீரல், அண்ணீரகம்  போன்றவை தாக்கமடையும். குழந்தையின் மைய நரம்பு மண்டலத்திலும்,விழித்திரையிலும் ஒட்டுண்ணி காணப்படும். மூளையில் நீர்ப்பைகளும்,கால்சியப் படிவும் காணப்படும். தண்டுவடத் தாக்கமும் இருக்கலாம். பெறப்பட்ட நோயில் நிணக்கணுக்கள், மண்ணீரல், கல்லீரல்,   இதயச் தசை ஆகியன தாக்கமடையும்.

## அறிகுறிகள்
பெரும்பாலும் மூளை பாதிக்கப்படுவதால், நீர்க்கபாலமோ, குறுங்கபாலமோ, தோன்றும். வலிப்பு, கைகால் நடுக்கம், செயலிழப்பு, விழி ஊசலாட்டம், விழித்திரை அழற்சி ஆகியவை காணப்படும். தண்டுவடநீர் மஞ்சள் நிறமாகப் புரதம் மிகுந்து உட்கருச் செல்களுடன் காணப்படும். வீங்கிய கல்லீரலும், காமாலையும், குறைந்த திராம்போசைட்டும் , மிகு குருதிப் புள்ளிகளும்   காணப்படும்.

## மருத்துவம்

கண்கள் தாக்கமுறும்போதும் தடுப்பாற்றல் தன்மை குறையும்போதோ மருத்துவம் அளிக்கவேண்டிவரும். சல்போனமைடு 6 மணி நேரத்துக்கு ஒரு முறை 1 கிராமும், பைரிமிதமைன்  நாளும் 25 மி.கிராமும்  2-6 வாரங்களுக்குத் உட்கொள்ளவேண்டும். 

## மேற்காேள்கள்

பகுப்பு:ஒட்டுண்ணி நோய்கள்
பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
திருவண்ணாமலை வருவாய் கோட்டம்

**திருவண்ணாமலை வருவாய் கோட்டம்** **(Tiruvannamalai Revenue Devision)** இந்திய நாட்டில், தமிழ்நாடு மாநிலத்தில், திருவண்ணாமலை மாவட்டத்தில் திருவண்ணாமலை நகரில் அமைந்துள்ளது. இந்த வருவாய் கோட்டத்தின் திருவண்ணாமலை, செங்கம், கீழ்பெண்ணாத்தூர், தண்டராம்பட்டு ஆகிய தாலுகாக்கள் அடங்கியுள்ளது.

## வருவாய் கிராமங்களின் மக்கள் தொகை

## மேற்பார்வை
* 

பகுப்பு:திருவண்ணாமலை மாவட்ட வருவாய் கோட்டங்கள்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
விவேகானந்தா மகளிர் பொறியியற் கல்லூரி

**விவேகானந்தா மகளிர் பொறியியற் கல்லூரி ** என்பது தமிழ்நாட்டின், நாமக்கல் மாவட்டத்தில் திருசெங்கொடு பகுதியில் எலையம்பாளையம் என்ற இடத்தில் அமைந்துள்ள ஒரு பொறியியல் கல்லூரி ஆகும். இந்த கல்லூரி அண்ணா பல்கலைக்கழகத்துடன் இணைவுபெற்றது ஆகும்.

## வெளி இணைப்புகள்
* 

பகுப்பு:நாமக்கல் மாவட்ட பல்கலைக்கழகங்களும் கல்லூரிகளும்
அறிவியல் புனைகதை அறக்கட்டளை

**அறிவியல் புனைகதை அறக்கட்டளை** (Science Fiction Foundation) என்பது 1970 இல் இங்கிலாந்தில் ஜார்ஜ் ஹே மற்றும் பிறர் நிறுவப்பட்ட ஒரு பதிவு செய்யப்பட்ட அறக்கட்டளை ஆகும்.  இந்த அமைப்பின் நோக்கம் அறிவியல் புனைவுகளை ஊக்குவிப்பதும், பிரிட்டன் மற்றும் உலகம் முழுவதிலும் அறிவியல் புதின எழுத்தாளர்களின் வாசகர்கள், நடிகர்கள், ஆசிரியர்கள் ஆகிய அனைவரையும் ஒருங்கிணைப்பதாகும். புதின எழுத்தாளர்களான ஆர்தர் சி. கிளார்க் மற்றும் அர்சலா கே. லா குவின் ஆகியோர் தொடக்கநிலப் புரவலராகவும் நீல் கெய்மென் மற்றும் பேராசிரியர் டேவிட் செளத் வுட் ஆகியோர் தற்போதைய உறுப்பினராகவும் உள்ளனர்.
1995   ஆண்டில் இந்த அறக்கட்டளை தற்போதைய வடகிழக்கு லண்டன் பாலிடெக்னிக் (Barking, Essex, UK) (தற்போது கிழக்கு லண்டன் பல்கலைக்கழகம்) இல் நிறுவப்பட்டது. இக்காலத்தில் இவ்வமைப்பின் இயக்குநராக செயல்பட்டவர் மால்கோம் எட்வர்ஸ் ஆவார். இவர் பிற்காலத்தில் கோலங்ஸ் மற்றும் ஓரியானுக்கு மாறுதல் பெற்றார்.
## மேற்கோள்கள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:இலண்டன்
பகுப்பு:அறிபுனை
சிவகாசி வருவாய் கோட்டம்

**சிவகாசி வருவாய் கோட்டம்** என்பது இந்தியாவின், தமிழ்நாட்டின், விருதுநகர் மாவட்டத்தில் உள்ள வருவாய் கோட்டங்களில் ஒன்றாகும்.

## மேற்பார்வை

பகுப்பு:விருதுநகர் மாவட்டம்
சர்க்கரைப் பொடி

**சர்க்கரைப் பொடி** (Powdered sugar) என்பது   பெரும்பாலும் தொழிற்சாலைகளில் உற்பத்தி செய்யப்பட்டாலும், சாதாரண சர்க்கரையைப் பொடியாக அரைத்தும் சர்க்கரைப் பொடி தயாரிக்கப்படுகிறது. காபிகொட்டை எந்திரம் மூலமாகவும் எளிதாக அரைக்கப்படுகிறது.

துரிதமாக கரையும் தன்மை காரணமாக சர்க்கரைப் பொடி அதிக இடங்களில் பயன்படுகிறது. இது கேக் அலங்கரித்தல் வீட்டு உபயோகம்த்திலும் முக்கியப் பங்கு வகிக்கிறது. இது அதிக ஈரப்பதத்தை உறிஞ்சும் எனவே அதைத்தடுக்க மக்காச்சோள ஸ்டார்ச் அல்லது டிரைகால்சியம் பாஸ்பேட் 3 முதல் 5 சதவீதம் வரை சேர்க்கப்படுகிறது. இதனால் நுண்ணிய துகள்களுக்கிடைய உராய்வு குறைக்கப்படுகிறது.
## மேற்கோள்கள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:சர்க்கரை
தோல்வி மனப்பான்மை

**தோல்வி மனப்பான்மை** (*Defeatism*) என்பது தோல்வியை போராடாமல் அப்படியே ஏற்றுக்கொள்ளுதல் என்பதாகும். இதனை உளவியலில் நம்பிக்கையில்லாத குணத்துடன் தொடர்புபடுத்தலாம். மேலும் சில சமயங்களில் மரணவாதம் அல்லது நிர்ணயவாதத்திற்கு ஒத்ததாகப் பயன்படுத்தப்படலாம்.

## வரலாறு
தோல்வி மனப்பான்மை என்ற சொல் பொதுவாக அரசியலில் பயன்படுத்தப்படுகிறது. ஒரு சித்தாந்த  நிலைப்பாட்டிலிருந்து விளக்கமளிக்கும்போது, இதை எதிர்கட்சியோடு ஒத்துழைப்பு நல்குவதாக கருதலாம். இராணுவச்சூழலில் பார்க்கும்போது, போர்க்காலங்களில், குறிப்பாக போரிடப்போவதற்கு முன்பாக,  தோல்வி மனப்பான்மையை “தேசத்துரோகத்துடன்” ஒப்பிடப்படுகிறது.

தோல்வி மனப்பான்மையுடையவனாக ஒரு இராணுவ வீரன் இருந்துகொண்டு, தனது சித்தாந்த மதிப்புடைய தேசக்கொள்கையை சந்தேகித்து, குரல் எழுப்பி, போரிட மறுக்கும்போது அவனை இராணுவச்சட்டத்தின் கீழ் குற்றம் சுமத்தலாம். அதாவது தொடர்ந்திருக்கும் வினாக்களான “போரானது முன்பே தோற்றுப்போனதா?” மற்றும் “சண்டையானது நாம் படும் பிரயத்தனத்திற்கு தகுமா?” போன்ற வினாக்கள் மூலம் எழும் தோல்வி மனப்பான்மையானது, இராணுவ வெற்றியைவிட, போர் முடிவிற்கான மாற்றுவழியென மறைபொருளாக ஆலோசனை வழங்குகிறது.

தோல்வி மனப்பான்மையுடைய பல தளபதிகளை இரண்டாம் உலகப்போரின்போது, இட்லர் திடீரென வேலையிலிருந்து வெளியேற்றினார்.  போரின் இறுதியாண்டில் ஜெர்மன் “மக்கள் நீதிமன்றம்” நாடுமுழுவதும், விளம்பர பலகைகளில் அவர்களை கண்டித்து, அவர்களின் பெயர், பேச்சு, செயல்கள் அடங்கிய இளம்சிவப்புநிற சுவரொட்டிகளை வாரந்தோறும் ஒட்டியது.

## மேற்கோள்

## மேலும் சில ஆதாரங்கள்
# H.W. Koch: In the Name of the Volk: Political Justice in Hitler's Germany. I.B. Tauris, 1997.  pp.&nbsp;228
# http://dictionary.reference.com/browse/defeatism. Retrieved 2014-03-13

பகுப்பு:அரசியல் மெய்யியல்
பகுப்பு:உணர்ச்சிகள்
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
ராம்பூர்வா போதிகைகள்

**ராம்பூர்வா காளை** (Rampurva capitals) இந்தியாவின் வடக்கு பிகாரில் உள்ள மேற்கு சம்பாரண் மாவட்டதில், நேபாளத்தின் எல்லையை ஒட்டி அமைந்த தொல்லியல் களம் ஆகும். பிரித்தானிய தொல்லியல் அறிஞர் *ஏ. சி. எல். கார்லைலி*  என்பவர்,  கி மு மூன்றாம் நூற்றாண்டு காலத்திய, அசோகரின் இரண்டு தூண்களை, 1907ல் ராம்பூர்வா அகழ்வாய்வின் போது கண்டுபிடித்தார்.

## ராம்பூர்வாவின் காளை போதிகை

அசோகரின் தூண்களில் காணப்பாடும் ஏழு விலங்குகளின் தூண்களில், ராம்பூர்வாவில் மட்டும் காளையின் போதிகை சிற்பம் கண்டெடுக்கப்பட்டுள்ளது.

இத்தூணின் மேல் காளையின் சிற்பமும், அதனடியில் விசிறி போன்று சுழலும் சுடரொளிகளின் நடுவில் தாமரைப் பூ சிற்பத்தால்  அலங்கரிக்கப்பட்டுள்ளது.

ராம்பூர்வாவில் காணப்படும் அபாகஸ் சிற்பக்கலை, பண்டைக் கிரேக்கக் கட்டிடக்கலையில் வடிக்கப்பட்டுள்ளது.  சங்காசியாவில் காணப்படும் அசோகரின் யானைப் போதிகைத் தூண் இதே போன்ற கட்டிடக் கலை வடிவில் கட்டப்பட்டுள்ளது.
இக்கட்டிடக் கலை அமைப்பு பண்டைக் கிரேக்கக் கட்டிடக்கலை மற்றும் பாரசீகக் கட்டிடக் கலையிலிருந்து தோன்றியதாகும்.
## ராம்பூர்வா சிங்கப் போதிகை

ராம்பூர்வா சிங்கத் தூணில் அசோகரின் கல்வெட்டுகள் உள்ளது.

## மரபுரிமை பேறுகள்
இந்தியக் குடியரசுத் தலைவரின் மாளிகையில் ராம்பூர்வா காளையின் சிற்பம் காட்சிக்கு வைக்கப்பட்டுள்ளது.
## படக்காட்சிகள்

File:Rampurva Pillar excavation 1877.jpg|ராம்பூர்வா அகழாய்வுகள், ஆண்டு 1877 
File:Rampurva pillars.jpg|சிதிலமடைந்த தூண்களில் தற்போதைய நிலை 
File:Original Rampurva bull at Rashtrapati Bhavan, New delhi, India.jpg| இந்தியக் குடியரசுத் தலைவரின் மாளிகையில் ராம்பூர்வா காளையின் சிற்பம் காட்சிக்கு வைக்கப்பட்டுள்ளது. 



## இதனையும் காண்க

* போதிகை
* லௌரியா நந்தன்காட் 
* லௌரியா-ஆராராஜ்
* அசோகர் கல்வெட்டுக்களின் பட்டியல்
* அசோகரின் பெரிய தூண் கல்வெட்டுக்கள்
* அசோகரின் சிறு தூண் கல்வெட்டுகள்
* அசோகரின் பெரும் பாறைக் கல்வெட்டுக்கள்
* அசோகரின் சிறு பாறைக் கல்வெட்டுக்கள்

## மேற்கோள்கள்

## வெளி இணைப்புகள்
* காளையின் தூண்,  ராம்பூர்வா
* ராம்பூர்வாவின் தொல் எச்சங்கள், கல்கத்தா அருங்காட்சியகம் – காணொளி

பகுப்பு:பேரரசர் அசோகர்
பகுப்பு:அசோகரின் தூண்கள்
பகுப்பு:இந்திய வரலாற்றுச் சின்னங்கள்
பகுப்பு:பீகார் வரலாறு
பகுப்பு:மேற்கு சம்பாரண் மாவட்டம்
மானாமதுரை சந்திப்பு தொடருந்து நிலையம்

**மானாமதுரை சந்திப்பு தொடருந்து நிலையம்** (*Manamadurai Junction railway station*, நிலையக் குறியீடு:*MNM*) ஆனது இந்தியாவின், தமிழ்நாடு மாநிலத்தில், சிவகங்கை மாவட்டத்திலுள்ள, மானாமதுரை நகரில் அமைந்துள்ள ஒரு தொடருந்து நிலையமாகும். இது தென்னக இரயில்வேயின், மதுரை கோட்டத்தினைச் சார்ந்தது.

இது மதுரை, விருதுநகர், சென்னை, இராமேசுவரம் தொடருந்து பாதைகளை இணைக்கிறது.

இந்த தொடருந்து சந்திப்பில் ஐந்து நடைமேடைகள் உள்ளன, வழக்கமாக காலை மற்றும் இரவு நேரங்களில் கூட்டம் அதிகமாக காணப்படுகின்றன. இந்நிலையத்தில் காத்திருப்பு மண்டபம், உணவகம் மற்றும் தரிப்பிடம் போன்றவை உள்ளது. இதன் அருகிலுள்ள பேருந்து நிலையமானது இராமேஸ்வரம் புறவழிச் சாலையுடன் இணைக்கப்பட்டுள்ளது.

## மேற்பார்வை

பகுப்பு:தமிழகத் தொடருந்து சந்திப்புகள்
பகுப்பு:சிவகங்கை மாவட்டத்திலுள்ள தொடருந்து நிலையங்கள்
பகுப்பு:மதுரை தொடருந்து கோட்டம்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
தில்லை காளி கோயில்

**தில்லை காளி கோயில்** (*Thillai Kali Temple*) இந்தியாவின் தமிழ்நாடு மாநிலத்திலுள்ள கடலூர் மாவட்டம், சிதம்பரம் நகரின் புறநகரில் அமைந்துள்ள ஒரு இந்துக் கோயிலாகும். 1229 முதல் 1278 வரை கடலூரை ஆண்ட பல்லவ மன்னன் கோப்பெருஞ்சிங்கனால் கட்டப்பட்டது. சடாவர்மன் சுந்தர பாண்டிய மன்னரால் திருப்பணி செய்யப்பட்டுள்ளது. 

## கோயில்

சிதம்பரம் நகரின் புறநகர்ப்பகுதியில் இந்த கோயில் அமைந்துள்ளது. காளி தேவி, சிவனுடனான  நடனப் போட்டியில் தோற்ற பிறகு, இங்கு சென்றார் என்று புராணக்கதை கூறுகிறது. 

சிவம் (சிவபெருமான்), சக்தி (பார்வதி) இவர்களில் மேலானவர் யார் என்று ஒரு வாதம் வந்தது. இந்தப் பிரச்சினைக்கு தீர்வு காண விஷ்ணு, பிரம்மா மற்றும் பிற தெய்வங்களின் முன் சிதம்பரத்தில் ஒரு நடன நிகழ்ச்சி நடத்திப்பட்டது. அவர்கள் நடனம் ஆடுகையில், சிவன் தோற்கடிக்கப்படவிருந்தார்.

ஆனால் சிவன் உருத்ர தாண்டம் என்ற நடனத்தை முழுமையாக அறிந்திருந்ததால், தலையின் மேலே காலை தூக்கி வைத்து நடனம் ஆடினார். பார்வதியால் இந்த தோரணையில் சமமாக நன்றாக நடனம் ஆட முடியவில்லை. எனவே தோல்வியை ஒப்புக்கொண்டார். 

கோபத்தில் பார்வதி தனது உக்கிரமான காளி வடிவத்தை எடுத்து சிதம்பரத்தை (தில்லை) விட்டு நகர எல்லைக்கு வெளியே குடியேறினார். இதனால், இங்கே தில்லை காளி என்று வணங்கப்படுகிறாள். வேதம் ஓதியும் காளியைப் புகழ்ந்தும் அவளுடைய கோபத்தை பிரம்மா தணித்தார்.

காளி மகிழ்ந்து, பிரம்மாவைப் போன்ற நான்கு தலைகளுடன் ஒரு மென்மையான வடிவத்தை எடுத்து, தில்லை அம்மன் (தில்லையின் தாய்) அல்லது பிரம்மா சாமுண்டீசுவரி என்று அழைக்கப்பட்டார்.

கோயிலில் இரண்டு முக்கிய சன்னதிகள் உள்ளன. மேற்கு நோக்கிய சன்னதியில் தெய்வம் நான்கு முகங்களைக் கொண்ட பிரம்மா சாமுண்டீசுவரியாகக் காட்சியளிக்கிறார்.

கிழக்கு நோக்கிய சன்னதியில், தேவி தில்லை காளி என்றழைக்கப்படும் தனது மூர்க்கமான வடிவத்தில் தோன்றுகிறாள்.

சரசுவதி தேவி வீணா வித்யாம்பிகையாகவும், கடம்பவன தட்சிணா ரூபிணி என்ற பெண் வடிவத்தைக் கொண்ட தட்சிணாமூர்த்திக்காகவும் (சிவனின் ஒரு வடிவம்) வீற்றிருக்கும்  மற்ற முக்கியமான சன்னதிகள் உள்ளன.

## மேற்கோள்கள்

பகுப்பு:கடலூர் மாவட்டத்திலுள்ள அம்மன் கோயில்கள்
சிறுவாச்சூர்

**சிறுவாச்சூர்** என்ற கிராமம் தமிழ்நாட்டில் பெரம்பலூர் மாவட்டத்தில் அமைந்துள்ளது. இக்கிராமத்தில் மாரியம்மன் மற்றும்  மதுர காளியம்மன் கோவில் அமைந்துள்ளது.

## மேற்கோள்கள்

பகுப்பு:பெரம்பலூர் மாவட்டத்திலுள்ள கிராமங்கள்
வி. கே. லட்சுமணன்

**வி. கே. லட்சுமணண்** (*V. K. Lakshmanan*)(1932 - 25 ஆகஸ்ட் 2012) என்பவர் இந்திய அரசியல்வாதியும் முன்னாள் தமிழக சட்டமன்ற உறுப்பினரும் ஆவார். இவர் 1991ஆம் ஆண்டு கோயம்புத்தூர் கிழக்கு தொகுதியிலிருந்து இந்திய தேசிய காங்கிரஸ் வேட்பாளராகப் போட்டியிட்டு தமிழக சட்டமன்றத்திற்கு உறுப்பினராகத் தேர்ந்தெடுக்கப்பட்டார். மீண்டும் 1996 மற்றும் 2001 ஆம் ஆண்டுகளில் நடைபெற்ற தேர்தல்களில் தமிழ் மாநில காங்கிரசு வேட்பாளராகவும்  தமிழ்நாடு சட்டமன்றத்திற்கு தேர்ந்தெடுக்கப்பட்டார்.
 

## மேற்கோள்கள்

பகுப்பு:1932 பிறப்புகள்
பகுப்பு:2012 இறப்புகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:இந்திய அரசியல்வாதிகள்
கூச் பெகர் மக்களவைத் தொகுதி

**கூச் பெகர் மக்களவைத் தொகுதி** (*Cooch Behar Lok Sabha constituency*) என்பது இந்தியாவின் 543 மக்களவைத் தொகுதிகளில் ஒன்றாகும். இந்த தொகுதி மேற்கு வங்கத்தில் உள்ள கூச் பெகரை மையமாகக் கொண்டுள்ளது. எண். 1 கூச் பெகர் மக்களவைத் தொகுதியின் ஏழு சட்டமன்றப் பகுதிகளும் கூச் பெகர் மாவட்டத்தில் உள்ளன. இந்தத் தொகுதி பட்டியல் சாதியினருக்கு ஒதுக்கப்பட்டுள்ளது.

## சட்டப் பேரவைத்தொகுதிகள்
தொகுதிச் சீரமைப்பு ஆணையத்தின் உத்தரவின்படி, மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக, நாடாளுமன்றத் தொகுதி எண். 1 கூச் பெகர், பட்டியல் சாதிகளுக்கு ஒதுக்கப்பட்டது. 

கூச் பெகர் மாவட்டத்தின் மாதபங்கா உட்பிரிவின் கீழ் உள்ள பகுதி, மாதபங்கா மற்றும் சிதல்குச்சி சட்டமன்றத் தொகுதிகளை உருவாக்கிறது. அதே சமயம் தின்கட்டா உட்பிரிவின் கீழ் உள்ள பகுதி தின்கட்டா மற்றும் சீதை தொகுதிகளை உருவாக்கிறது.  கூச் பெகார் சதார் உட்பிரிவின் கீழ் உள்ள பகுதி கூச் பெகர் வடக்கு, கூச் பெகர் தெற்கு மற்றும் நடாபரி தொகுதிகளை உருவாக்குகிறது. இருப்பினும் நடபாரி துபாங்கஞ்ச் உட்பிரிவில் இருந்தும் கிராம கிராம ஊராட்களைக் கொண்டுள்ளது. 

## மேற்கோள்கள்

## வெளி இணைப்புகள்
*Coochbehar lok sabha  constituency election 2019 date and schedule

பகுப்பு:மேற்கு வங்காள மக்களவைத் தொகுதிகள்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
வேளாங்கண்ணி தொடருந்து நிலையம்

**வேளாங்கண்ணி தொடருந்து நிலையம்** (*Velankanni railway station*, நிலையக் குறியீடு:*VLNK*) இந்தியாவின், தமிழ்நாட்டில், நாகப்பட்டினம் மாவட்டம், வேளாங்கண்ணி நகரிலுள்ள ஒரு தொடருந்து நிலையம் ஆகும்.

## அதிகார எல்லை
தமிழ்நாட்டிலுள்ள, நாகப்பட்டினம் மாவட்டத்திலுள்ள இந்நிலையம், தெற்கு இரயில்வே மண்டலத்தின், திருச்சிராப்பள்ளி இரயில்வே கோட்டத்திற்கு உட்பட்டதாகும்.

## அமைவிடம்
நாகப்பட்டினம், வேளாங்கண்ணி அகலப்பாதையில் 10 கிலோமீட்டர் முடிவில் இந்நிலையம் அமைந்துள்ளது. 1999 ஆம் ஆண்டு இரயில் நிலையம் கட்டுவதற்கான அடிக்கல் நாட்டப்பட்டு 48 கோடி ரூபாய் செலவில், 2010 ஆம் ஆண்டில் நிலையத்தின் கட்டுமானப் பணிகள் நிறைவுற்றன. தென்னக இரயில்வேயின், திருச்சிராப்பள்ளி கோட்டத்தின் கட்டுப்பாட்டில் வேளாங்கண்ணி தொடருந்து நிலையம் இயங்குகிறது.

## சிறப்பு தொடருந்துகள்
வேளாங்கண்ணி நகரில் அமைந்துள்ள புனித ஆரோக்கிய அன்னைை திருத்தலம் சார்பாக ஆண்டுதோறும் நடைபெறும் வேளாங்கண்ணி திருவிழாவிற்காக தென்னக இரயில்வே சிறப்பு தொடருந்துகளை வேளாங்கண்ணிக்கு இயக்குகிறது..

## மேற்கோள்கள்

## புற இணைப்புகள்
*VLNK/Velankanni at *India Rail Info*

பகுப்பு:நாகப்பட்டினம் மாவட்டத்திலுள்ள தொடருந்து நிலையங்கள்
பகுப்பு:திருச்சிராப்பள்ளி தொடருந்து கோட்டம்
ஆர். கனகசபை பிள்ளை

**ஆர். கனகசபை பிள்ளை** *(R. Kanagasabai Pillai)* என்பவர் ஓர் இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1957, 1962 ஆகிய தேர்தல்களில் சிதம்பரம் மக்களவைத் தொகுதியிலிருந்து இந்திய தேசிய காங்கிரஸ் வேட்பாளராக போட்டியிட்டு மக்களவைக்குத் தேர்ந்தெடுக்கப்பட்டார்.

இவர் தமிழ்நாடு சட்டமன்ற உறுப்பினராகவும் பணியாற்றியுள்ளார். இவர் 1967 தேர்தலில் சிதம்பரம் சட்டமன்றத் தொகுதியில் இருந்து, இந்திய தேசிய காங்கிரஸ் வேட்பாளராக, தமிழ்நாடு சட்டமன்றத்துக்குத் தேர்ந்தெடுக்கப்பட்டார்.

## மேற்கோள்கள்

பகுப்பு:2ஆவது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
எதிர்மின்னி இரட்டை

**எதிர்மின்னி இரட்டை** அல்லது **லுாயிசு இரட்டை** (Electron pair) என்பது வேதியியலில் ஒரே மூலக்கூறு ஆர்பிட்டாலைச் சேர்ந்த எதிரெதிர் சுழற்சிகளைக் கொண்ட இரண்டு எதிர்மின்னிகளைக் கொண்டுள்ள நிலையாகும்.  எதிர்மின்னி இரட்டை தொடர்பான கருத்துரு முதன் முதலில் 1916 ஆம் ஆண்டில் கில்பர்ட் என். லுாயிசு என்பவரால் அறிமுகப்படுத்தப்பட்டது.
[வலது|thumb|250x250px|ஈரணு மூலக்கூறுகளில் காணப்படும் [சகப்பிணைப்பு (இடது) மற்றும் முனைவுறு சகப்பிணைப்பு (வலது) ஆகியவற்றை விளக்கும் மூலக்கூறு ஆர்பிட்டால் வரைபடம். இரண்டு வகைகளிலும் ஒரு பிணைப்பானது எதிர்மின்னிகளின் இரட்டையாலேயே உருவாவது குறிப்பிடத்தக்கது.]]

எதிர்மின்னிகள் பெர்மியான்களாக இருக்கும் காரணத்தால், பவுலி தவிர்ப்புத் தத்துவத்தின் படி எந்த இரு எதிர்மின்னிகளும் ஒரே விதமான நான்கு சக்திச் சொட்டெண்களையும் கொண்டிருக்க முடியாது என்பதால் இவை இரண்டும் ஒரே ஆர்பிட்டாலில் இருந்தாலும் எதிரெதிர் சுழற்சிகளைக் கொண்டிருக்கும். அதாவது இரு எதிர்மின்னிகளும் ஒரே வகையான ஆர்பிட்டால் சக்திச் சொட்டெண்ணையும், வெவ்வேறு சுழற்சி சக்திச் சொட்டெண்ணையும் கொண்டிருக்கும். இது ஒரு ஆர்பிட்டாலில் இருக்கும் அதிகபட்ச எதிர்மின்னிகளின் எண்ணிக்கையை இரண்டு என வரையறுக்கிறது.

எதிரெதிர் சுழற்சி உள்ள எதிர்மின்னிகள்  இணையாதல் ஆற்றல்ரீதியாகவும் விரும்பத்தகுந்ததாக உள்ளது. ஆகவே எதிர்மின்னிகள் இணையாதல் என்பது வேதியியலில் மிக முக்கியப் பங்கினை வகிக்கிறது. எதிர் மின்னிகள் இணையாதல் இரு அணுக்களுக்கிடையே ஒரு வேதிப்பிணைப்பு உருவாகக் காரணமாக உள்ளது அல்லது எதிர்மின்னிகளின் இரட்டை தனித்த எதிர்மின்னி இரட்டையாகவோ (lone pair) அல்லது இணைதிறன் எதிர்மின்னிகளாகவோ கூட இருக்கலாம். அணுவின் உட்பகுதியில் உள்ள ஆர்பிட்டால்களைக் கூட இந்த எதிர்மின்னிகளின் இரட்டை நிரப்பலாம்.

எதிரெதிர் சுழற்சி உடைய எதிர்மின்னிகள் இணையாவதால், எதிர்மின்னிகளின் காந்தத் திருப்புத் திறன் காந்தவியல் பண்புகளில் இணையின் பங்களிப்பானது நீக்கப்பட்டு விடுகிறது. இதன் காரணமாக ஒரு இணையாகாத தனித்த எதிர்மின்னி அற்ற எதிர்மின்னிகளின் இரட்டையைக் கொண்டுள்ள அணு டயாகாந்தத்தன்மையை வெளிப்படுத்துகிறது.

வேதியியலில் எதிர்மின்னியின் இரட்டை உருவாவதற்கான  வலிமையான போக்கு காணப்பட்டாலும் தனித்த அல்லது இணையாகாத எதிர்மின்னிகள் உருவாவதற்கான சாத்தியக்கூறுகளும் உள்ளன.

உலோகப் பிணைப்புகளைப் பொறுத்தவரை காந்தத் திருப்புத் திறன்களும் ஒரு குறிப்பிட்ட அளவிற்கு பிணைப்பு உருவாகக் காரணமாக இருக்கின்றன. ஆனால், பிணைப்பு என்பது மிகவும் ஒட்டுமொத்தமானதாக உள்ளது. எதிர்மின்னிகளின் இரட்டைகளைத் தனித்தனியாக பிரித்தறிய முடியாது. எனவே, எதிர்மின்னிகளை ஒட்டுமொத்தமாக எதிர்மின்னிகளின் பெருங்கடலாகக் கருதுவது நல்லதாக உள்ளது. இவற்றையெல்லாம் தவிர்த்தும் ஒரு மிகச் சிறப்பு வகையான எதிர்மின்னி இரட்டையானது மீக்கடத்துதிறன் சார்ந்து உருவாகிறது. அதாவது தாமிர இணைகள் உருவாதலின் போது இது நிகழ்கிறது.

## மேற்கோள்கள்

பகுப்பு:வேதிப் பிணைப்பு
பகுப்பு:மூலக்கூறு இயற்பியல்
பகுப்பு:குவைய வேதியியல்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
புயல் கடுமை

**புயல் கடுமை** (Storm hardening) என்பது, தீவிர வானிலை நிகழ்வுகளைத் தாங்கும் முறையில், புதிய உள் கட்டமைப்புகளை உருவாக்குதல், மற்றும் ஏற்கெனவே  இருக்கும்  உள்  கட்டமைப்பை சீரமைப்பதாகும்.  இது  மிகையான  காற்று, வெள்ளம், பறக்கும் குப்பைகள், ஆகியவற்றால், பாதிக்காத வகையில் உள் கட்டமைப்பாக மாற்றி அமைப்பது.   புதிய தொழில்நுட்பத்தை புதுப்பித்தல், புதிய உபகரணங்களை நிறுவுதல், பாதுகாப்பு தடைகளை உருவாக்குதல் அல்லது தகவல்தொடர்பு / தகவல் பரிமாற்றத்தை மாற்றுவது ஆகியவை அடங்கும். ஆற்றல் நிறுவனங்களின் பொதுவாக கணிசமான முதலீடு தேவைப்படுகிறது. சில திட்டங்கள் முடிக்க பல ஆண்டுகள் ஆகின்றன; உதாரணமாக பெரிய புவிசார் உபகரணங்கள் அமைக்க புதிய நிலவியல் அமைப்பு தேவைப்படுகிறது. சில புவியியல் அமைப்புகளை உருவாக்க நீண்ட காலம் தேவைப்படும் (எ.கா. ஆயரக் கணக்கான மரங்களை நட்டு வளர்த்தல்) 

## மேற்கோள்கள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:கட்டிடப் பொறியியல்
மா. பாஸ்கர்

**மா. பாஸ்கர்** (*M.Bhaskar*: 3 ஏப்ரல் 1935 - 13 சூலை 2013) தமிழ்த் திரைப்படத் துறைக்கு மிகுதியும் பணியாற்றிய தென்னிந்திய திரைப்படத் தயாரிப்பாளர் ஆவார். அவர், இயக்குநர் சி. வி. ஸ்ரீதரின் உதவியாளராகத்  தம் திரைத்துறை வாழ்வைத் தொடங்கினார். பின்னர் தனது வழிகாட்டியும் குருவுமான, சி. வி. ஸ்ரீதரை விட்டு நீங்கிய அவர், சுந்தரம் மாடர்ன் தியேட்டர்ஸ், சின்னப்பத் தேவரின் கீழ் எஸ். பி. முத்துராமன், பஞ்சு அருணாசலம், தூயவன், உதிரிப் பூக்கள் பாலகிருஷ்ணன் மற்றும் பலருடன் இணைந்து பணியாற்றினார். மேலும் இவர், '20th Century Fox' என்னும் ஆலிவுட் கம்பெனி கோவாவில் படப்பிடிப்பு நடத்தியபோது அக்கம்பெனிக்காகப் பணியாற்றினார்.

## ஆரம்பகால வாழ்க்கை
மா. பாஸ்கர் விருதுநகர் மாவட்டத்திலுள்ள, பட்டம்புதூர் கிராமத்தைச் சேர்ந்தவராவார். இவர் இயக்குநர் சி. வி. ஸ்ரீதரின் உதவியாளராகத்  தம் திரைத்துறை வாழ்வைத் தொடங்கினார். இவர் *பைரவி* என்னும் இந்தியத் தமிழ்த் திரைப்படம் மூலம் இயக்குநராக அறிமுகமானார். **பைரவி** திரைப்படம் 1978 ஆம் ஆண்டு ஆஸ்கார் மூவீஸ் மா. பாஸ்கரால் இயக்கப்பட்டது. இதில் ரஜினிகாந்த் முக்கியப் பாத்திரத்தில் நடித்தார். ரஜினிகாந்த் தமிழ்திரையில் தனியொரு கதாநாயகனாக நடித்த முதல் திரைப்படம் இதுவாகும். இப்படம் ரஜினிகாந்தின் திரையுலக வாழ்க்கையில் மாபெரும் திருப்புமுனையாக அமைந்து அவரை முன்னணி நடிகராக்கியது. ரஜினி இப்படத்தின்மூலம் *சூப்பர்ஸ்டார்* என்னும் பட்டத்தைப் பெற்றார். இத்திரைப்படத்தில் ஸ்ரீபிரியா கதாநாயகியாகவும், கீதா ரஜினியின் தங்கையாகவும் நடித்திருந்தனர். கீதா இந்தப் படத்தில்தான் அறிமுகம் செய்யப்பட்டார். ஸ்ரீகாந்த் இப்படத்தின் முக்கிய வில்லனாக நடித்தார். மலையாள நடிகர் சுதீர் பைரவி கதாப்பாத்திரத்தின் ஒன்றுவிட்ட அண்ணனாக நடித்தார். மனோரமாவும் சுருளிராசனும் இதர முக்கியப் பாத்திரங்களில் நடித்தனர்.

## இறப்பு
பாஸ்கர் 2013 ஆம் ஆண்டு சூலை 13ஆம் நாள் மாரடைப்பு ஏற்பட்டு இறந்தார். அப்போது அவருக்கு அகவை 78 ஆகும். இவருக்கு மீனா ராணி என்ற மனைவியும் பாலாஜி பிரபு, மாரியப்ப பாபு என இரு மகன்களும் ஜானகிபிரியா என ஒரு மகளும் இருக்கின்றனர். இவரது இறப்புச் செய்தியானது தொலைக்காட்சி, நாளேடுகள், பத்திரிக்கைகள் மற்றும் பிற ஊடகங்கள் வாயிலாக உடனடியாக அறிவிக்கப்பட்டது.

## திரைப்பட வரலாறு

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்தியத் திரைப்பட இயக்குநர்கள்
பகுப்பு:இந்தியத் திரைப்படத் தயாரிப்பாளர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:விருதுநகர் மாவட்ட மக்கள்
பகுப்பு:தமிழ்நாட்டுத் திரைப்படத் தயாரிப்பாளர்கள்
பகுப்பு:1935 பிறப்புகள்
பகுப்பு:2013 இறப்புகள்
பகுப்பு:இந்தியத் திரைப்பட தயாரிப்பாளர்கள்
நாகப்பட்டினம் சந்திப்பு தொடருந்து நிலையம்

**நாகப்பட்டினம் சந்திப்பு தொடருந்து நிலையம்** (*Nagapattinam Junction railway station*, நிலையக் குறியீடு:*NGT*) இந்தியாவின், தமிழ்நாட்டில், நாகப்பட்டினம் நகரிலுள்ள ஒரு தொடருந்து நிலையமாகும்.

## அதிகார எல்லை
இந்நிலையம் தெற்கு இரயில்வே மண்டலத்தின், திருச்சிராப்பள்ளி ரயில்வே கோட்டத்தின் கீழ் இயங்குகிறது.

## அமைவிடம்
நாகப்பட்டினம் சந்திப்பு தொடருந்து நிலையமானது, டாட்டா நகரின், எருத்துக்கார வீதியில் அமைந்துள்ளது. இதற்கு  அருகிலேயே நாகப்பட்டினம் பேருந்து நிலையமும் அமைந்துள்ளது. தொடருந்து நிலையத்திலிருந்து 110 கி.மீ. தொலைவில் அமைந்துள்ள திருச்சிராப்பள்ளி விமான நிலையம் அருகிலுள்ள விமான நிலையமாகும்.

## வழித்தடங்கள்
திருச்சிராப்பள்ளி சந்திப்பு , தஞ்சாவூர் சந்திப்பு, திருவாரூர் சந்திப்பு, இராமேசுவரம் மற்றும் பல  இடங்களுடன் சென்னையை இணைக்கும் முக்கிய பாதையாக இந்நிலையம் உள்ளது. 
 
மேலும், வடக்கே நாகூர் வழியாகக் காரைக்காலுக்குச் செல்லும் ஒரு கூடுதல் இணைப்புப் பாதையையும் இந்நிலையம் கொண்டுள்ளது.

* திருவாரூர் சந்திப்பிற்கு செல்லும் ஒற்றை அகலப்பாதை. 
* காரைக்கால் தொடருந்து நிலையத்திற்குச் செல்லும் ஒற்றை அகலப்பாதை.
* வேளாங்கண்ணி சந்திப்பிற்கு செல்லும் ஒற்றை அகலப்பாதை.

## மேற்கோள்கள்

## வெளி இணைப்புகள்
* நாகப்பட்டினம் சந்திப்பு

பகுப்பு:தமிழகத் தொடருந்து சந்திப்புகள்
பகுப்பு:நாகப்பட்டினம் மாவட்டத்திலுள்ள தொடருந்து நிலையங்கள்
பகுப்பு:திருச்சிராப்பள்ளி தொடருந்து கோட்டம்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
கங்காரிதாய் இராச்சியம்

thumb|300px|கி.மு.323-இல் அலெக்சாண்டரின் பேரரசு, நந்தப் பேரரசு, கலிங்கப் பேரரசுகளுடன், இந்தியாவின் கிழக்கே அமைந்த கங்காரிதாய் இராச்சியத்தை  ஒப்பிட்டு பார்த்தல்

**கங்காரிதாய் இராச்சியம்** (Gangaridai), பண்டைய பரத கண்டத்தின் கிழக்கில், கங்கை ஆற்றின் வடிநிலத்தில் அமைந்தது. கங்காரிதாய் இராச்சியத்தை, பண்டைய கிரேக்க-ரோமானிய வரலாற்று ஆசிரியர்கள் ஆவணப்படுத்தியுள்ளனர். பண்டைய இந்தியாவின் பதிவுகளில்,  வங்க நாடு மற்றும் சமதாத இராச்சியம்  ஆகியவைகள், கங்காரிதாய் இராச்சியத்தை ஒட்டி அமைந்திருந்தது.

கங்காரிதாய் இராச்சியத்தின் தலைநகரம், தற்கால கோபால்கஞ்ச் என தொல்லியல் அறிஞர்கள் குறிப்பிடுகிறார்கள். வேறு சில அறிஞர்கள் இதன் தலைநகரம் தற்கால மேற்கு வங்காளத்தின் பண்டைய துறைமுக நகரமான சந்திரகேதுகர் எனக் கூறுகின்றனர்.

மெகஸ்தனிஸ் எனும் கிரேக்க ராஜதந்திரி எழுதிய இண்டிகா எனும் வரலாற்றுக் குறிப்பு நூலில், கங்காரிதாய் இராச்சியம் பெரும் தரைப்படையும், தேர்ப்படையும், யானைப்படையும் கொண்டிருந்தன எனக் குறிப்பிட்டுள்ளார். 
பிந்தைய வரலாற்று அறிஞர்கள், கங்காரிதாய் இராச்சியத்திற்கும்,  உரோமானிய எகிப்து நாட்டிற்குமிடையே கடல் வழி வணிகம் நடைபெற்றதாகக் குறிப்பிடுகிறார்கள்

## அமைவிடம்
தாலமியின் (கி பி 90 – 168), குறிப்புகளின் படி, கங்காரிதாய் இராச்சியம், கங்கை ஆற்றின் நீர் ஐந்து முகத்துவாரங்கள் வழியாக  வங்காள விரிகுடாவில் கலக்குமிடமான தற்கால சிட்டகாங் கடற்கரையை ஒட்டி இருந்ததாகக் குறிப்பிடுகிறார்.

வேறு வரலாற்று ஆசிரியர்களின் கூற்றுப்படி, கங்காரிதாய் இராச்சியம், தற்கால மேற்கு வங்காளத்தில் கங்கை ஆறு வங்காள விரிகுடாவில் கலக்குமிடத்தில் இருந்ததாக கூறுகின்றனர்.

## இதனையும் காண்க
* பண்டைய இந்தியாவின் குறிப்புகள்
* இந்திய வரலாற்றுக் காலக்கோடு
* பரத கண்டம்
* இந்திய வரலாறு
## அடிக்குறிப்புகள்

## மேற்கோள்கள்
* 
* The Classical accounts of India, Dr. R. C. Majumdar. p.&nbsp;103-128, 170-172, 190, 234, 341-343, 375.
* Ancient India as Described in Classical literature, John W. McCrindle. p.&nbsp;201.
* Ancient India as Described by Ptolemy, John W. McCrindle. p.&nbsp;172
* The Periplus of the Erythraean Sea, Wilfred H. Schoff. p.&nbsp;47-8.
* Studies of Geography of Ancient and Medieval India, Dr. Dineshchandra Sarkar. p.&nbsp;213, 218.
* Political History of Ancient India. p.&nbsp;231.
* Pre-Aryan and Pre-Davidian in India, Jean Przyluski. p.&nbsp;137
* Historic Geography of Ancient and Early Medieval Bengal, Dr. Amitav Vattacharya. p.&nbsp;38.
* Ancient India as described by Megasthenes and Arrian ( 2nd Edition), J. W. McCrindle
பகுப்பு:பண்டைய இந்தியா
பகுப்பு:வங்காளதேச வரலாறு
பகுப்பு:மேற்கு வங்காளத்தின் வரலாறு
பகுப்பு:முன்னாள் முடியாட்சிகள்
பகுப்பு:இந்திய வரலாறு
நாடகமுறையில் கற்பித்தல்

நாடக முறையில் கற்பித்தல்

1.1 அறிமுகம்

1.2 நாடக முறை விளக்கம்

1.3 நாடக முறை வகைகள்

1.4 நாடக முறை நன்மைகள்

1.5 நாடகமுறையில் கற்பித்தல்

1.1 அறிமுகம்

வரலாற்றில் கடந்த காலத்தில் நிகழ்ந்த நிகழ்ச்சிகள் மறுபடியும் நடைபெறுகின்றன எனத் தோன்றும்படி செய்வதும் அந்நிகழ்ச்சியின் உண்மைகளை உணரச் செய்வதும் நாடகமுறை எனப்படும்.

1.2நாடகமுறை விளக்கம்

நாடக முறையில் உண்மை நிகழ்ச்சிகளும் வரலாற்று மாந்தர்களின் செயல்களும் நடித்து விளக்கி காட்டப்படுகின்றன.

1.3 நாடகமுறை வகைகள்

வசன நாடகம்
பொம்மலாட்டம்
ஓரங்க நாடகம்
அசையா நடிப்பு

1.4 நாடக முறை நன்மைகள் 

நாடக முறையால் மாணவர்களிடையே கற்பனை வளம் பெருகுகின்றது.
நாடக முறையால் மாணவர்களிடையே வரலாற்று உணர்வுகள் வெளிப்படுகின்றன.

பின்னூட்டம் 

நாடக  முறையால் கருத்து வேறுபாடு, தியாக மனப்பான்மை, பங்களிப்பு ஏற்பட்டாலும் இம்முறை எல்லா பாடங்களுக்கும் பொருந்துவனவாக அமையவில்லை.

மேற்கோள்

Adams,Georgia teaching of history teaching

Chamberlain the history teacher and school organisation
Buch m.b report of the education commission 1964-196^

பகுப்பு:கல்வி